section_heading: Profesionalna karijera
paragraph_text: Karijeru je Živković započeo u BiH igrajući za juniore Sarajeva. Slijedio je transfer u Marsoniju iz Slavonskog Broda. Tamo je bio standardan, te time zaradio transfer u Hrvatski dragovoljac odakle nakon samo jedne standardne sezone odlazi u njemačku Bundesligu. Novo je odredište bio Bayer Leverkusen, gdje ostavlja snažan utisak igrajući čak 6 sezona, i blizu 150 utakmica, među kojima i finale Lige prvaka s madridskim Realom.